armvectores/hy_wikipedia_2023 huggingface dataset:
(6537) Ադամովիչ

(6537) Ադամովիչ (անգլ.՝ Adamovich), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,178892 ա. մ., առավելագույնը մոտենում է 1,7508 ա. մ. հեռավորության վրա և հեռանում 2,607 ա. մ.։ Արեգակի շուրջ մեկ ամբողջական պտույտ է կատարում 1174,77 երկրային օրվա ընթացքում, իր ուղեծրով շարժվելով միջինում 0,306444 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6537) Ադամովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորանո Կալաբրո

Մորանո Կալաբրո (իտալերեն՝ Morano Calabro), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4963 մարդ, բնակչության խտությունը կազմում է 44 մարդ/կմ²։ Զբաղեցնում է 112 կմ² մակերես տարածք։ Փոստային ինդեքսն է՝ 87016։ Հեռախոսային կոդը՝ 0981։
Մունիցիպալիտետը սահմանակից է Կաստրովիլարիին (մոտակա քաղաքը), Մորմաննոյին, Ռոտոնդային, Սան Բազիլին, Սարաչենային, Տերանովա դի Պոլինոյին և Վիջանելոյին։


== Ծանոթագրություններ ==
Չմոռանաս ինձ (ֆիլմ)

«Չմոռանաս ինձ» (անգլ. Forget Me Not ), 2009 թվականի ամերիկյան սարսափ ֆիլմ, նկարահանել է ռեժիսոր և սցենարիստ Թեյլոր Օլիվերը։ Պրեմիերան կայացել է հոկտեմբերի 22-ին։


== Սյուժե ==
Սենդի Չեննինգը՝ դպրոցի և փոքրիկ քաղաքի ամենահայտնի աղջիկն է։ Աղջիկն ընտրվել էր դասարանի ավագ, բայց նրա պլանները բավականաչափ փառասիրական էին։ Հանկարծակի մեկը մյուսի հետևից սկսում են հեռանալ Սենդիի մտերիմ ընկերները։ Բոլոր փաստերը մատնանշում են վաղուց մահացած աղջկա հոգու վրա։ Սենդի Չեննինգին պետք է բացահայտի անցյալի մռայլ գաղտնիքները՝ իր և իր ընկերների փրկության համար։ 


== Դերերում ==
Կառլի Շրեդեր - Սենդի Չեննինգ
Քորթնի Բիգգս - Սենդին մանուկ ժամանակ
Կորդի Լինլի - Էլայ Չեննինգ
Ժոզեֆ Լուտման - Էլայը մանուկ ժամանակ
Միկա Ալբերտի - Ջեյկ Միշել
Բրի Գաբրիել - Խաննա
Ջիլլիան Մուրեյ - Ալեքսիս Միշել
Բրիտանի Ռենի Ֆինեմոր - Անժոլա Սմիտ
Բելա Թորն - Անժելան մանուկ ժամանակ
Զակարի Աբել - Չեդ
Քենթոն Դյութի - Չեդը մանուկ ժամանակ
Քլոյա Բրիջես - Լայլա
Շոն Վինգ - Տի Ջեյ
Բարբարա Բեյն - Դոլորեսի քույրը
Դեն Գոտե - շերիֆ Միշել


== Քննադատություն ==
Ռոբերտ Բելլը Exclaim ամսագրից անվանել է ֆիլմը. «Ձանձրալի, վիրավորական և անկարող է զվարճացնել անգամ ամենացածր մակարդակով»։


== Ծանոթագրություններ ==
Հերոսություն

Հերոսություն, հասարակական առումով մարդու ակնառու գործունեություն, որը համապատասխանում է ժողովրդական զանգվածների, առաջավոր դասակարգերի շահերին և պահանջում է անձնական քաջություն, տոկունություն, անձնազոհության պատրաստականություն։ Հերոսության իդեալները սկզբնապես արտացոլվել են տարերայնորեն ձևավորված մասսայական բարոյական գիտակցության, ժող. բանահյուսության մեջ (մասնավորապես հերոսական էպոսում), իսկ հետագայում դարձել գեղարվեստական գրականության ու արվեստի, ինչպես նաև բարոյագիտության, գեղագիտության, սոցիոլոգիայի, հոգեբանության ուսումնասիրության առարկա։ Որոշ մտածողներ (Զ. Վիկո, Հեգել) Հերոսությունը բացառապես կապել են, այսպես կոչված, «հերոսական դարաշրջանի» (անտիկ հասարակության) հետ։ Աակայն պատմությունը ցույց է տալիս, որ մարդկանց հերոսական գործունեությունը որոշակի շրջանով սահմանափակելը սխալ է։ Լուսավորիչները (ժ. ժ. Ռուսո, Դ. Լեսինգ, Ֆ. Շիլլեր) և հեղափոխական ռոմանտիզմի ներկայացուցիչները (Ջ. Բայրոն, Կ. Ռիլև, Զ. Մաձինի) ստեղծեցին ազգային ու քաղաքական ազատության, մարդկանց «բնական» հավասարության համար պայքարող հերոսական անձնավորության խռովարարության գաղաՓարը։ Հետադիմական ռոմանտիզմը, ընդհակառակը, հերոսներին հակադրում էր ժողովըրդին («ամբոխին») և նույնիսկ աստվածացնում նրանց (Թ. Կարլեյլ), իսկ Նիցշեն առաջ էր քաշում «գերմարդու» գաղափարը։ Այս գաղափարները հետագա զարգացում ստացան 20-րդ դարի բուրժուական մտքի հետադիմական ուսմունքներում։ 19-րդ դարի ռուս նարոդնիկները և անարխիզմի գաղափարախոսները բացարձականացնում էին առանձին հերոսական արարքն ու անհատական սխրանքը։ Քննադատելով այսպիսի ըմբռնումը՝ Չեռնիշևսկին անհատի գործունեության ուժն ու հաջողությունը տեսնում էր ժող. մասսաների հետ նրանց ունեցած կապի մեջ։ Ընդհանրացնելով հայ իրականության մեջ հերոսության պրոբլեմի քննարկման ավանդույթները՝ Խ. Աբովյանը և, հատկապես, Մ. Նալբանդյանը, ցույց են տվել անհատի և ժողովրդի գործունեության փոխկապվածությունը և հերոսականի էությունը մեկնաբանել են այդ համակարգում։
Մուխովցի

Մուխովցի (ուկրաիներեն՝ Мухівці), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Մուխովցի գյուղում բնակվում էր 1 498 մարդ։ Բնակավայրը զբաղեցնում է 0,486 կմ² տարածք։ Բնակչության խտությունը կազմում էր 3082,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոկանտինս

Տոկանտինս, գետ Բրազիլիայում։ Երկարությունը 2 850 կմ է, ավազանը՝ 770 հազար կմ²։ Կազմավորվում է Մարանյան և Ալմաս գետերի միախառնումից։ Հոսում է Բրազիլական սարահարթով։ Ընդարձակ էստուարով թափվում է Պարա գետի մեջ։ Խոշոր վտակը Արագուայան է։ Վարարման ժամանակ ջրի մակարդակը բարձրանում է 7-9 մետրով։ Ջրի միջին ծախսը գետաբերանում 16300 մ³/վրկ է։ Նավարկելի է գետաբերանից սկսած 350 կմ։


== Ծանոթագրություններ ==
Սեփականազրկում (այլ կիրառումներ)

Սեփականազրկում, եզր, որ կարող է վերաբերել՝

Իրավական՝ մարմինների կողմից գույքի հարկադիր անհատույց կամ վճարովի օտարում։ Սեփականազրկման օբյեկտ կարող է լինել, և անշարժ (օրինակ, հողը՝ երկաթուղի կամ ավտոճանապարհ կառուցելիս), և՝ շարժական գույքը։ Տարբերում են սեփականազրկման բռնագրավում հատուցումով և բռնագրավում ձևերը։
Մի դասակարգի կողմից մյուսի, իսկ դասակարգի ներսում՝ մի խավի կողմից մյուսի զրկում սեփականությունից կամ նախկին սոցիալական դրությունից։
Կալինովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կալինովկա գյուղում բնակվում էր 266 մարդ։ Բնակավայրը զբաղեցնում է 1145 կմ² տարածք։ Բնակչության խտությունը կազմում էր 232,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոզուկ

Բոզուկ, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։ Հնում եղել է Պիզու անունով քաղաք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ստարայա Մուրտազա

Ստարայա Մուրտազա (ռուս.՝ Старая Муртаза, բաշկիրերեն՝ Иҫке Мортаза), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 688


== Դեպքեր ==


== Ծնունդներ ==


== Մահեր ==
Աղրիբուջաղ

Աղրիբուջաղ, լեռ Հայաստանի Շիրակի մարզում, Արագածի լեռնազանգվածի հյուսիս-արևմտյան ստորոտին։ Բարձրությունը մոտ 1855 մետր։


== Ծանոթագրություններ ==
Պրիբիտկովսկի

Պրիբիտկովսկի (ռուս.՝ Прибытковский), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 703 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմանո Մուսոլինի

Ռոմանո Մուսոլինի (իտալերեն՝ Romano Mussolini սեպտեմբերի 26, 1927(1927-09-26), Ֆորլի, Էմիլիա Ռոմանիա, Իտալիայի թագավորություն - փետրվարի 3, 2006(2006-02-03), Հռոմ, Իտալիա), իտալացի ջազ երաժիշտ, նկարիչ, կինոպրոդյուսեր, Բենիտո Մուսոլինի և Ռաչել Մուսոլինիի երրորդ որդին։


== Կենսագրություն ==
Մանուկուց հոր հետ ջութակ է նվագել, Երկրորդ համաշխարհային պատերազմի ընթացքում լրջորեն հետաքրքրվել է ջազով։
1956 թվականին թողարկել է իր առաջին ալբոմը։ Մինչ այդ նա կրել է Ռոմանո Ֆուլ անգլ.՝ Romano Full կեղծանունը։ 1960-ական թվականներին նա հյուրախաղերով հանդես է եկել «Romano Mussolini All Stars» ջազ խմբի հետ։ Խմբում նրա հետ հանդես են եկել նաև հայտնի երաժիշտներ Դյուկ Էլինգտոնը, Դիզի Գիլեսփին և Չեթ Բեյքերը։
Նա բազմաթիվ անգամ քննադատաբար է արտահայտվել իր հոր նախաձեռնած և հրեաների ցեղասպանությանն ուղղված օրենքների մասին։
2004 թվականին Ռոմանոն հրատարակել է հիշողությունների մասին պատմող «Հայրս, դուչե» գիրքը։
Ռոմանո Մուսոլինին մահացել է 2006 թվականի փետրվարի 3-ին, Հռոմի հիվանդանոցներից մեկում։


== Ընտանիք ==
1962 թվականին Ռոմանո Մուսոլինին ամուսնացել է Սոֆի Լորենի հարազատ քրոջ՝ Մարիա Վիլանի Շիկոլոնեի հետ։ Նրանց համատեղ ամուսնությունից ծնվել է երկու դուստր՝ Ալեսանդրան և Էլիզաբեթան։ Ալեսանդրան եղել է դերասանուհի և երգչուհի, որպես ֆոտոմոդել համագործակցել «Փլեյբոյ» ամսագրի հետ ։ Նա հետագայում զբաղվել է քաղաքականությամբ և հիմնել «Սոցիալական գործողություն» կուսակցությունը։ Ռոմանո Մուսոլինին կուսակցության համար գրել է օրհներգ։ 1976 թվականին Ռոմանոն բաժանվել է Մարիայից և ամուսնացել դերասանուհի Կառլա Մարիա Պուչինիի հետ, որի հետ անցկացրեց իր կյանքի վերջին երեսուն տարիները։ Այդ երկրորդ ամուսնությունից ծնվել է նրա  երրորդ դուստրը՝ Ռաչելը՝ որին անվանել է մոր պատվին։ Նա նույնպես զբաղվել է քաղաքականությամբ։


== Սկավառակագրություն ==
Mirage (1974)
Soft & Swing (1996)
The Wonderful World of Louis (2001)
Timeless Blues (2002)
Music Blues (2002)
Romano Piano & Forte (2002)
Jazz Album (2003)
Napule 'nu quarto 'e luna (2003)
Alibi perfetto (2004) soundtrack


== Ծանոթագրություններ ==


== Արտաքին հղումներ ==
Mussolini's jazz pianist son dies from BBC News
Singer Helen Merrill recalls Romano Mussolini
Romano Mussolini Internet Movie Database կայքում
E' morto Romano Mussolini, il figlio jazzista del duce from La Repubblica
Ազատ (քաղաք)

Անվան այլ կիրառումների համար տե՛ս՝ Ազատ (այլ կիրառումներ)Ազատ, միջնադարյան քաղաք Մեծ Հայքի Գողթն գավառում, որը գտնվել է այժմյան Վերին Ազա, Ներքին Ազա և Դէր գյուղերի տարածքում ու մերձակա դաշտերում։ Ներկա պահին այդ տարածքները մտնում են Ադրբեջանական Հանրապետության Որդուարի շրջանի մեջ։ Հայտնի է դեռ 3-րդ դարից։ Գրավել է շուրջ 5-6 կմ² տարածություն։ Քաղաքը պատմական ասպարեզից դուրս է եկել մոտավորապես 15-րդ դարի կեսերից, որի մնացորդների հետքերը նշմարվում են վերը նշված գյուղերի դաշտերում ու բլրակների վրա։


== Ծանոթագրություններ ==
Բատերյա (Ուզյանի վտակ)

Բատերյա (ռուս.՝ Бетеря), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ուզյանի գետի ձախ ափին՝ 7,1 կմ հեռավորության վրա։ Գետի երկարությունը 71 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  10010200212111100017416
Հիդրոլոգիական ուսումնասիրությունների կոդը - 111101741
Ավազանի կոդը - 10.01.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սարիղայա Վերին

Սարիղայա Վերին, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տուրովկա (այլ կիրառումներ)

Տուրովկա, կարող է վերաբերել՝

Տուրովկա - գյուղ, Ուկրաինայի Խմելնիցկիի մարզի Տեոֆիպոլի շրջանում
Տուրովկա - գյուղ, Ուկրաինայի Վոլինի մարզի Վլադիմիր-Վոլինի շրջանում
Աստղոնք

Աստղոնք, լեռնագագաթ Գեղարքունիքի մարզում, Վարդենիսի լեռների կենտրոնական մասում, Աստղաձոր գետի վերնագավառում։ Բարձրությունը 3470 մ է։


== Ծանոթագրություններ ==
Հայրեր և զավակներ (վեպ)

Հայրեր և զավակներ (ռուս.՝ Отцы и дети), Իվան Տուրգենևի վեպերից, հրատարակվել է 1862 թվականին։


== Կերպարներ ==


=== Եվգենի Վասիլևիչ Բազարով ===
Նիհիլիստական ուղղության ներկայացուցիչ, չի ընդունում հասարակության մեջ ընդունված ոչ մի արժեք։ Բազարովը ծնվել է գնդի բժիշկ Վասիլի Բազարովի և ազնվականուհի Արինա Վլասևնայի ընտանիքում։ Սովորել է բժշկություն՝ գնալով հոր ճանապարհով։ Համալսարանում Բազարովը ծանոթանում և ընկերանում է Արկադի Նիկոլաևիչ Կիրսանովի հետ։ Շուտով նրանք միասին մեկնում են Կիրսանովի կալվածք, որտեղ Բազարովը ծանոթանում է Արկադիի հոր՝ Արկադի Նիկոլաևիչ Պետրովիչի և հորեղբոր՝ Պավել Պետրովիչի հետ։ Կյանքի նկատմամբ տարբեր տեսակետներ ունենալու պատճառով նա հակասություն է ունենում Պավել Պետրովիչի հետ։
Այնուհետև Բազարովը սիրահարվում է Աննա Սերգեևնա Օդինցովային։ Օդինցովայի հանդեպ սերը փոխում է նրա նիհիլիստական հայացքները, նա սկսում է «հավատալ» սիրուն։ Դրանից հետո Բազարովը մեկնում է իր ծեր ծնողների մոտ, մնում այնտեղ մեկ շաբաթ և կրկին վերադառնում Կիրսանովների տուն։ Այնտեղ սեթևեթում է Ֆենիչկայի հետ, դուելի ժամանակ վիրավորում Պավել Պետրովիչ Կիրսանովին։
Բազարովը վերադառնում է հոր մոտ, որտեղ սկսում է բժշկությամբ զբաղվել և օգնել հիվանդ մարդկանց։ Հիվանդին օգնելու ժամանակ վարակվում է տիֆով և մահանում։


== Ծանոթագրություններ ==


== Արտաքին հղումներ ==

Հայրեր և զավակները գրապահարանում
Սաժնովսկի Դոնեց

Սաժնովսկի Դոնեց (ռուս.՝ Сажновский Донец), գետ Ռուսաստանում, հոսում Բելորեցկի մարզում։ Գետաբերանը տեղակայված է Հյուսիսային Դոնեց գետի աջ ափին 1018 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010400112107000010719
Հիդրոլոգիական ուսումնասիրությունների կոդը - 107001071
Ավազանի կոդը - 05.01.04.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արև Սանթրոսյան

Արև (Արևիկ) Պարույրի Սանթրոսյան (օգոստոսի 20, 1952(1952-08-20), Երևան, Հայկական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (2015)։
Դերասաններ Պարույր Սանթրոսյանի դուստրն է, Արմեն Սանթրոսյանի քույրը։


== Կենսագրություն ==
Արև Սանթրոսյանը ծնվել է 1952 թվականին, Երևանում՝ դերասան Պարույր Սանթրոսյանի ընտանիքում։ 1968 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը։ 1970-1974 թվականներին սովորել է Երևանի գեղարվեստա-թատերական ինստիտուտի դերասանական բաժնում` Զավեն Տատինցյանի արվեստանոցում։ 1974-1980 թվականներին եղել է Երևանի Հրաչյա Ղափլանյանի անվան պետական դրամատիկական թատրոնի դերասանուհի։ 1974-1977 թվականներին եղել է Լուսաշխի տան պոեզիայի թատրոնի ղեկավար։ 1980 թվականից Երևանի Պատանի հանդիսատեսի պետական թատրոնի դերասանուհի է։
1985-1992 թվականներին բեմական խոսք է դասավանդել Երևանի թիվ 1 արվեստի դպրոցում։ 1994-2010 թվականներին աշխատել է «Նորք» թատրոնում` որպես դերասանուհի։ 1993 թվականից դասավանդում է Երևանի Մալաթիա-Սեբաստիա համայնքի Հայորդաց տանը։


== Ներկայացումներ ==
Սալտիկով-Շեդրինի «Մի քաղաքի պատմություն»՝ Քաղաքացի
Ղազարոս Աղայանի «Արեգնազան»՝ Կախարդ պառավ
«Բյուրեղապակյա սիրտը»՝ Թագուհի
Հանս Քրիստիան Անդերսենի «Արքայադուստրը և ծխնելույզ մաքրողը»՝ Դայակ
Ա. Սիմոնյանի «Ձյունափայլը և յոթ թզուկները»՝ Ագռավ
Վ. Մովսիսյանի «Եղիցի երկիր»՝ Շամի
Մ. Ֆորմոյի «Ախ, այդ դռները»՝ Առլեն
Հ. Լյուկի «Այրվող տախտակամածին»՝ Մայր
«Տատը»՝ Աղջիկ
Է. դե Ֆիլիպպոյի «Ծննդյան տոները սենյոր Կուպելոյի տանը»՝ Կոնչետա
Զորայր Խալափյանի «Դպրոցական կատակերգություն»՝ Փիսիկ Մեշոկովնա
Վ. Դելմարի «Հիշիր վաղվա օրդ»՝ Նելլի
Զ. Հայրյանի «Ծովին սիրահարվածը»՝ Աննա Սերգեևնա
«Իմ թոռ Բենիամինը»՝ Էսֆիրա Լվովնա
Օսան` «Մեր թաղը/ Ինչպես բժշկեցին»
Լյուսի Կուպեր` «Հիշիր վաղվա օրդ»


== Ֆիլմեր ==
«Հովիվը», 2011
«Փոքրիկ զորավարը», 2014
«Անավարտ թռիչք», 2015
«Счастья! Здоровья!», 2016
«Փախիր կամ ամուսնացիր», 2016
«Դժողքում էլ կան հարազատ վանքեր», 2018
«Անհայտ Բաժանորդ», 2018
«Ազնիվ գողեր», 2019
«Women in black», 2021


== Հեռուստասերիալներ ==
«Աննա»
«Փախուստ»
«Ժառանգներ»

«Գերդաստանը»
«Եթե գտնեմ քեզ»
«Ազիզյանները», սիթքոմ
«Պատվից առավել»
«Ախթամար»
«5G ընտանիք», սիթքոմ


== Պարգևներ, մրցանակներ ==
ՀԹԳՄ ոսկե մեդալ, 2010
ՀՀ վաստակավոր արտիստ, 2015


== Ծանոթագրություններ ==
Ջո Անդրես

Ջո Անդրես (անգլ.՝ Mary Jo Andres, մայիսի 21, 1954(1954-05-21), Ուիչիտո, Կանզաս - հունվարի 6, 2019(2019-01-06), Park Slope, Բրուքլին, Նյու Յորք, Նյու Յորք, ԱՄՆ), ամերիկացի կինոռեժիսոր, մոնտաժող, կինոպրոդյուսեր, սցենարիստ, դերասանուհի, պարուսույց և նկարչուհի։ Ուփսալայի կարճամետրաժ ֆիլմերի միջազգային փառատոնի, Չիկագոյում միջազգային կինոփառատոնի և «Ավինոն/Նյու Յորք» անկախ ֆիլմերի միջազգային փառատոնի մրցանակների դափնեկիր՝ «Սև օդապարուկներ» (1996) կարճամետրաժ ֆիլմի համար։


== Կենսագրություն և կարիերա ==
Մերի Ջո Անդրեսը ծնվել է 1954 թվականի մայիսի 21-ին ԱՄՆ-ի Կանզաս նահանգի Ուիչիտո քաղաքում՝ Երկրորդ համաշխարհային պատերազմի մասնակիցների ընտանիքում։
Ջոյի հայրը՝ Մարտին Յորք Անդրեսը (07.09.1922-29.09.1976), ԱՄՆ ծովային հետևակի մաստեր-սերժանտ և ԱՄՆ ռազմաօդային ուժերի գնդապետ է, իսկ մայրը՝ Ռոզմարի Անդրեսը (օրիորդական ազգանունը Կայաչա է 23.12.1920-14.06.2001), ԱՄՆ ծովային հետևակի շարքային և խոհարարի օգնական է։
Առաջին անգամ հայտնի է դարձել 1980-ական թվականներին Նյու Յորքի կինետիկ բեմում իր ֆիլմերի, պարերի և լուսային ներկայացումների շնորհիվ, որոնք ցուցադրվել են Performing Garage-ում, la Mama փորձարարական թատերական ակումբում, Performance Space New York-ում, Danspace Project-ում և Կենդանի կինոյի կոլեկտիվում։ Որպես ռեժիսոր՝ Անդրեսը ճանաչման և մրցանակների է արժանացել 1996 թվականին նկարահանված «Սև օդապարուկներ» ֆիլմի համար, որը ցուցադրվել է PBS-ում և մասնակցել է մի շարք կինոփառատոներում, ներառյալ՝ Սանդենսի, Բեռլինի, Տորոնտոյի, Լոնդոնի կինոփառատոնները և Human Rights Watch-ը։ Անդրեսը նկարահանել է երաժշտական և գեղարվեստական տեսահոլովակներում, ինչպես նաև աշխատել է իր սեփական ֆիլմերի վրա։ Անդրեսը պարային խորհրդատու էր հայտնի Wooster Group-ում։
Առաջատար համալսարաններում, թանգարաններում և արվեստի գաղութներում, այդ թվում, Yaddo և Իտալիայի Բելաջիո քաղաքում գտնվող Ռոքֆելերի հետազոտական կենտրոնում եղել է նկարիչ։ Անդրեսը ստեղծել է ցիանոտիպերով լուսանկարների շարք, որոնք կարելի է տեսնել նրա կայքում։
1987 թվականին ամուսնացել է դերասան Սթիվ Բուշեմիի հետ. նրանք ունեին մեկ որդի՝ Լյուսիանը, որը ծնվել է 1990 թվականին։
Ջո Անդրեսը մահացել է 2019 թվականի հունվարի 6-ին 64 տարեկան հասակում՝ ինկապսուլացված պերիտոնալ սկլերոզից։ Փակ հոգեհանգիստը տեղի է ունեցել հունվարի 8-ին։


== Ծանոթագրություններ ==
Լուծունակություն

Լուծունակություն, լուծվող ուժ,

ռադիո, լուսանկարչական և այլ սարքերի հատկություն, որի շնորհիվ դրանք տարբերում են ըստ ժամանակի, տարածության կամ ֆիզիկական հատկություններով միմյանց շատ մոտիկ օբյեկտները (պրոցեսները), այդ հատկության քանակական չափ։ Օրինակ, օբյեկտիվի լուծունակության մանրահատիկ լուսազգայուն նյութի վրա խիստ փոքրացումով լուսանկարված միրայի (ֆրանսերեն mire, mirer  լույսի դիմաց պահած նայել, նշան բռնել, լուսազգայուն նյութի և օբյեկտիվի լուծունակության որոշման փորձաղյուսակ) կենտրոնում և եզրերում անջատ-անջատ դիտվող (օբյեկտիվի միջով) գծերի թիվն է 1 մմ-ի վրա։ Լուծունակության չափայնությունը մմ−1 է։ Լուծունակության  օպտիկական և ռադիոտեխնիկական սարքերի, տարրական մասնիկների դետեկտորների հիմնական բնութագրերից մեկն է։
լուսազգայուն նյութի  լուծունակությունը բնութագրում է օբյեկտի պատկերի փոքրագույն մանրամասները անջատ-անջատ վերարտադրելու հատկությունը (նյութի)։ Պայմանավորված է նյութի լուսազգայուն բաղադրիչների դիսպերսության աստիճանով և կախված է օպտիկական պատկերի ցայտունությունից, ճառագայթման սպեկտրային կազմությունից, լուսավորման ժամանակից, երևակման պայմաններից։
(1626) Սադեյա

(1626) Սադեյա (անգլ.՝ Sadeya), աստերոիդ աստերոիդների հիմնական գոտում։ Հայտնաբերվել է 1927 թվականի հունվարի 10-ին Խոսե Կոմաս-Սոլայի կողմից Բարսելոնայում։
Միջին հեռավորությունը Արեգակից կազմում է 2,364133 ա. մ., առավելագույնը մոտենում է 1,7159 ա. մ. հեռավորության վրա և հեռանում 3,0124 ա. մ., իսկ Երկրի ուղեծրին Սադեյա աստերոիդը նվազագույնը մոտենում է 0,761 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1327,72 երկրային օրվա ընթացքում, իր ուղեծրով շարժվելով միջինում 0,271142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,29° անկյուն։
Սադեյա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1626) Սադեյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեռնային Ղարաբաղ

Անվան այլ կիրառումների համար տե՛ս՝ Արցախ
Արցախ (Լեռնային Ղարաբաղ), պատմական տարածաշրջան Հարավային Կովկասում, որն ընկած է Դաշտային Արցախի և Սյունիքի միջև և զբաղեցնում է Փոքր Կովկասի հարավարևելյան լեռնաշղթան։ Տարածաշրջանը հիմնականում անտառածածկ է և լեռնային։ Տարածաշրջանի մեծ մասն զբաղեցնում է փաստացի անկախ Արցախի Հանրապետությունը։


== Անվան ստուգաբանություն ==
«Ղարաբաղ» տեղանունը հստակ ստուգաբանություն չունի։ Ըստ մեկ ստուգաբանության՝ թարգմանվում է որպես՝ «Սև այգի»։ Ըստ երկրորդ ստուգաբանության՝ «բաղ» արմատով բազմաթիվ տեղանուններ գոյություն ունեին Սյունիքում, Արցախում, Գանձակում և այլուր։ Եվ «Ղարաբաղը» «Բաղաբերդ» տեղանվան պարզ ու սովորական թարգմանությունն է։ «Ղարաբաղի» առաջին՝ «ղարա» մասը հայերեն «բերդ» բառի թարգմանությունն է՝ լ-ր հնչյունափոխությամբ։ Ինչպես օրինակ, Կալա-կարա՝ Կալա, Կալաքենդ (Բերդաշեն), իսկ պաշտոնական փաստաթղթերում՝ Կարաքենդ։ Տեղանվան երկրորդ՝ «բաղ» մասը օտար նվաճողների կողմից չի թարգմանվել։ Այսպիսով՝ Ղարաբաղը Բաղաբերդ տեղանվան քմահաճ թարգմանությունն է։
Հաճախ Լեռնային Ղարաբաղ տերմինն օգտագործվում է Լեռնային Ղարաբաղի Հանրապետությունը (Արցախի Հանրապետությունը) նշելու համար, թեև նրա տարածքը աշխարհագրորեն միայն մասամբ է համընկնում Լեռնային Ղարաբաղի հետ։


== Բնակչություն ==
1989 թվականին Լեռնային Ղարաբաղի, այսինքն ԼՂԻՄ և Շահումյանի շրջանի բնակչությունը կազմում էր 192 հազար մարդ, որոնցից 76% հայեր, 23% ադրբեջանցիներ, մնացած մասը կազմում էին ռուսները և քրդերը։


== Պատկերասրահ ==

		
		
		
		
		


== Տես նաև ==
Արցախի Հանրապետություն
Արցախ նահանգ


== Ծանոթագրություններ ==
Իրվին շրջան (Ջորջիա)

Իրվին շրջան (անգլ.՝ Irwin County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 925 կմ² է, բնակչությունը՝ 9.931 մարդ (2010 թ. տվյալներով)։ Շրջկենտրոնն է Օսիլա բնակավայրը։ Կազմավորվել է 1818 թ.։
Էնթոնի Օլիվեր Սքոթ

Էնթոնի Օլիվեր Սքոթ (անգլ.՝ Anthony Oliver Scott, հուլիսի 10, 1966(1966-07-10), Նոտթհեմփտոն, Մասաչուսեթս, ԱՄՆ) ամերիկացի լրագրող և կինոքննադատ։ Նա Մանոհլա Դարգիսի հետ միասին եղել է «Նյու Յորք Թայմս» ամերիկյան օրաթերթի գլխավոր կինոքննադատներից։


== Կենսագրություն ==
Սքոթը ծնվել է 1966 թվականի հուլիսի 10-ին Northampton Մասաչուսեթսում։ Ծնողները պրոֆեսորներ են։ Մայրը՝ Ջոան Սքոթը Նյու Ջերսիի նահանգի Փրինսթոն քաղաքի հեռանկարային հետազոտությունների ինստիտուտում սոցիալական գիտությունների դպրոցի պրոֆեսորն է։ Հայրը՝ Դոնալդ Սքոթը Նյու Յորքի քաղաքային համալսարանում ամերիկայի պատմության պրոֆեսոր է։ Մայրական կողմից Սքոթը հրեա է։ Սքոթը հաճախում էր Ռոդ Այլենդ նահանգի Փրովիդենս քաղաքի պետական դպրոցները ներառյալ դասական ավագ դպրոցը։ 1988 թվականին նա ավարտել է Հարվարդ քոլեջը գրականության աստիճանով։ Սքոթն ունի երկու երեխա։


== Կարիերա ==
Սքոթը իր կարիերան սկսել է The New York Review of Books-ում, որտեղ նա եղել է որպես Ռոբերտ Սիլվերսի օգնական։ Սքոթը հետո եղել է գրքի քննադատ Newsday-ում։ Նա նաև աջակցել է The New York Review of Books և Slate ամսագրերին։ 1993 թվականին եղել է Daily Variety հեռուստատեսային գրախոս՝ օգտագործելով Թոնի Սքոթ անունը։
Նա միացավ Նյու Յորք Թայմս արվեստի բաժնին 2000 թվականի հունվարին Ջանեթ Մասլինի թոշակի անցնելուց հետո։ 2004 թվականին Սքոթը դարձավ գլխավոր կինոքննադատ Էլվիս Միտչելի հրաժարականից հետո։ Սքոթը և  Times մյուս կինոքննադատները տեսադասընթաց էին վարում կինոյի թեմայով, որը կոչվում էր քննադատների ընտրություն։ Նա նաև Ուեսլեյան համալսարանի կինոքննադատության լավագույն պրոֆեսոր է։


== Հեռուստատեսություն ==
2002-2014 թվականների ընթացքում Սքոթը 15 ելույթ է ունեցել Charlie Rose-ում, որտեղ նա կանխատեսել էր «Օսկար» մրցանակի դափնեկիրներին և խոսել էր օրվա ֆիլմերի մասին։ Նա հաճախ էր հայտնվում  «Նյու Յորքեր»-ից Դեյվիդ Դենբիի և «Նյու Յորք Թայմս»-ից Ջանեթ Մասլինի կողքին։
2009 թվականի օգոստոսի 5-ին հայտարարվել էր, որ Սքոթը Chicago Tribune-ի քննադատ Մայքլ Ֆիլիպսի հետ միասին կստանձնի Բեն Լայոնսի և Բեն Մանկևիչի ֆիլմերում վարողի պարտականությունները, որոնք այլևս չեն մասնակցի շոուին։ Սքոթը և Ֆիլիպսը սկսել են իրենց պարտականությունները, երբ շոուն սկսել է իր նոր մրցաշրջանը 2009 թվականի սեպտեմբերի 5-ին, սակայն վարկանիշները ցածր էին, և շոուն եթեր է դուրս եկել միայն մեկ սեզոնի համար։


== Նախընտրած ֆիլմեր ==
Սքոթը նշել է վերջին տասնամյակի լավագույն ֆիլմերը։

«Քերոլ» (Carol, 2015) - Թոդ Հեյնս
«Լյուին Դեյվիսի Ներսում» (Inside Llewyn Davis, 2013) - Կոեն եղբայրներ
«Լեդի Բերդ» (Lady Bird, 2017) - Գրետա Գերվիգ
«Խելագար Մաքս․ զայրույթի ճանապարհը» (Mad Max։ Fury Road, 2015) - Ջորջ Միլլեր
Minding the Gap (2018) - Բինգ Լյու.
«Լուսնի լույս» (Moonlight, 2016) - Բարրի Ջենքինս
«Նորդ, պատմության ավարտը» (Norte, the End of History, 2013) - Լավ Դիաս
«Տիմբուկտու» (Timbuktu, 2014) - Աբդերրահմանե Սիսակո
«Թոնի Էրդման» (Toni Erdmann, 2017) - Մարեն Ադէ/
«Կենաց ծառը» (The Tree of Life, 2011) - Թերենս Մալիք


== Ծանոթագրություններ ==
Դոյերլինգ

Դոյերլինգ (գերմ.՝ Deuerling), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 2080 մարդ (դեկտեմբերի 31, 2010 թվական)։ Զբաղեցնում է 7,13 կմ² մակերես տարածք։ Պաշտոնական կոդ՝ 09 3 75 127։


== Ծանոթագրություններ ==


== Արտաքին հղումներ ==
Պաշտոնական կայք
Մայդան-Վերբեցկի

Մայդան-Վերբեցկի (ուկրաիներեն՝ Майдан-Вербецький), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Մայդան-Վերբեցկի գյուղում բնակվում էր 301 մարդ։ Բնակավայրը զբաղեցնում է 1633 կմ² տարածք։ Բնակչության խտությունը կազմում էր 184,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորվեգիայում Բելգիայի դեսպանություն

Նորվեգիայում Բելգիայի դեսպանություն (նորվ.՝ Belgias ambassade i Oslo,), Բելգիայի դիվանագիտական ներկայացուցչությունը Նորվեգիայի Թագավորությունում։
Նորվեգիայում Բելգիայի դեսպանատունը գտնվում է մայրաքաղաք Օսլոյում։ Ներկայումս Նորվեգիայում Բելգիայի արտակարգ և լիազոր դեսպանի պաշտոնը զբաղեցնում է Միքայել Գոլֆրիդը։


== Պատմություն ==
Նովեգիայում Բելգիայի դեսպանությունը ստեղծվել է 1905 թվականին։ Այն Նորվեգիայում բացված առաջին դեսպանատերից մեկն էր։
Ներկայիս դեսպանատունը 2015 թվականի մայիսի 28-ից տեղափոխվել է բիզնես-շենք, որտեղ բացի դեսպանատնից գործում է նաև մի ռեստորան և մի քանի գրասենյակային ընկերություններ։
2013 թվականից ի վեր շենքը դրվել է վաճառքի։


== Ծանոթագրություններ ==
Շախմատային տախտակի ստվերի պատրանք

Շախմատային տախտակի ստվերի պատրանք (որոշ աղբյուրներում` Ադելսոնի ստվերի պատրանք), գույնի ընկալման հետ կապված տեսողական խաբկանք, որ հրապարակել է Մասաչուսեթսի տեխնոլոգիական ինստիտուտի պրոֆեսոր Էդվարդ Ադելսոնը 1995 թվականին։ 1-ին համարով նկարում պատկերված է շախմատային տախտակ, որի վրա գլան է դրված և որի ստվերն ընկնում է տախտակի վրա։ Առաջին հայացքից թվում է, թե A և B վանդակները տարբեր գույների են։ Սակայն իրականում սև-սպիտակ վանդակները ուղղակի մոխրագույնի տարբեր երանգներ են։ «Սպիտակ» վանդակները ստվերի տակ փաստացիորեն մոխրագույնի հենց նույն երանգն են, ինչ «սև» վանդակները։
Խաբկանքն աշխատում է շախմատի մյուս տախտակների համատեքստում։ A և B նշանակված տախտակները մոխրագույնի նույն երանգով են ներկված, սակայն շրջապատող տախտակների համատեքստում լիովին տարբեր են երևում։


== Ապացույցներ ==
Այն, որ երկու վանդակներն էլ նույն գույնն ունեն, կարելի է հետևյալ եղանակներով.

Բացել պատրանքի նկարը ցանկացած գրաֆիկ խմբագրիչով և օգտագործել «պիպետկա» գործիքը
Վանդակները միացնել նույն գույնով` դարձնելով ուղղանկյուն, ինչպես ցույց է տրված 3-րդ նկարում
Օգտագործել լուսաչափ
Տպել պատկերը գունավոր տպիչով և կտրել այդ վանդակները եզրագծերով։ Այնուհետև համեմատել իրար հետ։Ինքը Ադելսոնը հետևյալ կերպ է բացատրում այս խաբկանքը.


== Տես նաև ==
Տեսողական պատրանք
Գույնի ընկալման հոգեբանություն


== Ծանոթագրություններ ==


== Արտաքին հղումներ ==
Իրական ապացույց
Էֆեկտի բացատրություն Archived 2015-02-07 at the Wayback Machine.
Գույների խաբկանք
Քնարիկ Բաբայան

Քնարիկ Միքայելի Բաբայան (1921, Գեղանուշ- ), հայ բժիշկ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Ծնվել է ծառայողի ընտանիքում։ Ինը տարեկանում ծնողների հետ տեղափոխվել է Կիրովաբադ։ Միջնակարգ կրթությունն ստացել է Կիրովաբադի № 11 դպրոցում (1938)։ Հաջորդ տարի ընդունվել է Երևանի բժշկական ինստիտուտ, ավարտել 1943 թվականին։ Այնուհետև աշխատանքի է ընդունվել Երևանի համաճարակաբանության և մանրէաբանության ինստիտուտում որպես մանրէաբան։
1944 թվականին զորակոչվել է բանակ և 2-րդ Մերձբալթյան ռազմաճակատի զորքերի հետ մասնակցել մարտերին։ Բանակից զորացրվել է 1945 թվականին։ Մինչև 1950 թվականը աշխատել է Երևանի 1-ին մանկական հիվանդանոցում որպես մանկաբույժ, իսկ 1950 թվականից՝ 2-րդ ծննդատան կլինիկական լաբորատորիայում՝ բժիշկ-լաբորանտ։
Ավելի քան երկու տասնամյակ եղել է կլինիկայի արհկոմի նախագահ, ընտրվել է Երևանի քաղաքային խորհրդի պատգամավոր։
Պարգևատրվել է Կարմիր աստղի շքանշանով, «1941-1945 թթ. Հայրենական մեծ պատերազմում ֆաշիստական Գերմանիայի դեմ տարած հաղթանակի համար», «Անձնվեր աշխատանքի համար» և հինգ ուրիշ մեդալներով, բազմաթիվ պատվոգրերով։


== Ծանոթագրություններ ==
Գուշուն

Գուշուն, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 360 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մենուետ

Մենուետ, (ֆրանս․՝ menuet, menu — փոքր, մանր), ֆրանսիական պար։ Առաջացել է Պուատու գավառի ժողովրդական պարերգերից։ 17-րդ դարից դարձել է պալատական պարահանդեսների հիմնական պարերից մեկը։ Չափը եռամաս է։ Կատարվում է սահուն քայլերով, հանդիսավորությամբ, շարժումները կազմված են հիմնականում խոնարհ ողջույններից ու ռևերանսներից։ 18-րդ դարում մենուետը փոփոխություններ է կրել, արագացել է տեմպը, բարդացել շարժումները, օգտագործվել են նաև ցատկեր, պարել են մի քանի զույգերով։ 17-րդ դարից մուտք է գործել օպերա-բալետային ստեղծագործությունների մեջ։ Տարածված և ընդունված է եղել Արևմտյան Եվրոպայում, 18-րդ դարից՝ Ռուսաստանում։
Տարբեր կոմպոզիտորների կողմից օգտագործվել է պարային սյուիտներում (Յոհան Սեբաստիան Բախ), սոնատներում, կվարտետներում, սիմֆոնիաներում (Վ․ Ա․ Մոցարտ, Լ․ Բեթհովեն) և այլ ստեղծագործություններում (Պ․ Չայկովսկի, Ս․ Պրոկոֆև, Կ․ Դեբյուսի, Մ․ Ռավել, Բ․ Բարտոկ և ուրիշներ)։
Սանտա Էուֆեմիա (քաղաք)

Սանտա Էուֆեմիա (իսպ.՝  Santa Eufemia (España)), քաղաք և համայնք Իսպանիայում, մտնում է Կորդովա պրովինցիայի մեջ, որն էլ իր հերթին մտնում է Անդալուզիա [ինքնավար համայնքի մեջ։ Համայնքը մտնում է Վալիե-դե-լոս-Պեդրոչես շրջանի կազմի մեջ։ Տարածքը՝ 189 կմ2։ Բնակչությունը՝ 960 (2010 թվականին)։ Հեռավորությունը պրովինցիայի վարչական կենտրոնից՝ 101 կմ։


== Բնակչություն ==


== Արտաքին հղումներ ==
Պաշտոնական կայքը
Santa Eufemia
Ադա Նեգրի

Ադա Նեգրի (իտալերեն՝ Ada Negri, փետրվարի 3, 1870(1870-02-03)[…], Լոդի, Լոմբարդիա, Իտալիայի թագավորություն - հունվարի 11, 1945(1945-01-11)[…], Միլան, Իտալիայի թագավորություն), իտալացի բանաստեղծուհի։
Ծնվել է բանվորի ընտանիքում։ Իր առաջին ժողովածուներում՝ «Ճակատագիր» (1892, հայ հրտ․ 1919) և «Մրրիկներ» (1896, հայ հրտ․ 1924), իտալական պոեզիայում առաջին անգամ Նեգրին պատկերել է գործարանային բանվորների աշխատանքը, հնչեցրել խռովության մոտիվներ։
Ամուսնանալով արդյունաբերողի հետ՝ նա կտրվել է իր հարազատ միջավայրից․ այդ պատճառով ստեղծված հոգեկան ճգնաժամն է արտահայտված «Արտաքսում» (1914) ժողովածուում։ Հետագայում Նեգրիի պոեզիան կորցնում է սոցիալական ասպեկտը, կամերային բնույթ ստանում։
Նեգրիի ստեղծագործության աշխատավորական-դեմոկրատական մոտիվները հարազատ են եղել Հակոբ Հակոբյանի և Շուշանիկ Կուրղինյանի ոգուն։ Հակոբյանը առաջինն է իր թարգմանություններով («Բանաստեղծություններ», պրակ 1, 1903, պրակ 2, 1904, «Բանաստեղծություններ», 1909) հայ ընթերցողին ծանոթացրել Նեգրիի պոեզիային։ Նեգրիի ստեղծագործություններից հայերեն են թարգմանել նաև Ա․ Ղազիկյանը («Ճակատագիր», ժողովածու) և ուրիշներ։


== Ծանոթագրություններ ==


== Գրականություն ==
Բ. Լյուսիֆևր, Աշխատանքի ու աշխատավորի գաղափարը Ադա Նեգրիի, Հ․ Հակոբյանի և Շ․ Կուրղինյանի բանաստեղծությունների մեջ, Նոր Նախիջևան, 1909։
Խան-Դաջել

Խան-Դաջել, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Արգելված բարձրավանդակ

Արգելված բարձրավանդակ (անգլ.՝ Forbidden Plateau), փոքրիկ, լեռնոտ բարձրավանդակ Վանկուվեր կղզու արևելյան մասում, Բրիտանական Կոլումբիա, Կոմոքս լճի հյուսիս-արևմուտքում, հարավ-արևմուտքից Ալբերտ Էդվարդ լեռան և հյուսիս-արևելքից Վաշինգտոնի լեռան միջև։ Զառիվայր իջնող ենթալպյան տեղանքում կան փոքր, խիտ բլուրներ և փորված փոքր լճեր։ Տարածքի մեծ մասն ընդգրկված է Ստրաֆկոնա պրովինցիալ այգում, որտեղ արահետների ցանցը հեշտացնում է արշավը, միջերկրյա դահուկային արշավները և Ալբերտ Էդվարդ լեռան մուտքը։ Բարձրավանդակի հարավարևմտյան անկյունում է գտնվում Բեչեր լեռան ստորոտի ենթալպիական մարգագետինը, որը Կանադայում Օլիմպիական սոխ բույսի միակ վայրն է (Allium crenulatum): Այս վայրը Վանկուվեր կղզում 1946 թվականին Ռիխտերի սանդղակով 7.3 մագնիտուտ ուժգնությամբ տեղի ունեցած երկրաշարժի էպիկենտրոնն է։


== Լեգենդ ==
Երբ Կոմոքսը հարձակման ենթարկվեց այլ ափամերձ ցեղերի կողմից, նրանք իրենց կանանց ու երեխաներին վերցրին տարան բարձրավանդակ` պահպանության համար։ Կովիչան ցեղի արշավանքի ժամանակ կանայք և երեխաներն անհետացան առանց հետքի։ Երբ ցեղի մարդկանցից մեկը գնաց Արգելված բարձրավանդակում փնտրելու կանանց և երեխաներին, նա գտավ կարմիր քարքոսներ, որոնք ծածկել էին ձյունն ու մոտակա ժայռերը, և նա ենթադրեց, որ քարաքոսը ընտանիքի անդամների արյունն է։ Այդ ժամանակից ի վեր բարձրավանդակը դարձավ տաբու, քանի որ ենթադրվում էր, որ այն բնակեցված է չար ոգիներով։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Քարտեզ (PDF)
Բուզանա

Բուզանա (իտալերեն՝  Busana), քաղաք Իտալիայում՝ Էմիլիա Ռոմանիա մարզում։ Ենթարկվում է Ռեջիո Էմիլիա գավառում։
Բնակչությունը կազմում է 1278 մարդ (2008), խտությունը՝ 42 մարդ/կմ²։ Զբաղեցնում է30 կմ²։ Փոստային ինդեքս՝ 42032, հեռախոսային կոդ՝0522 ։
Բնակավայրի հովանավորն է Սան Վենանցիոն։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0522 891120
Էլեկտրոնային հասցե՝ busana@comune.busana.re.it


== Արտաքին հղումներ ==
Վարչական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիսբերգ

Լիսբերգ (գերմ.՝ Lisberg), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 1747 մարդ (ըստ 2010 թվականի դեկտեմբերի 31-ի)։ Տարածքը կազմում է 8,36 կմ²։ Պաշտոնական կոդ՝ 09 4 71 154։
Կոմունան բաժանված է 4 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Գոնորովկա (գյուղ, Պեսչանկայի շրջան)

Անվան այլ կիրառումների համար տե՛ս՝ ԳոնորովկաԳոնորովկա (ուկրաիներեն՝ Гонорівка), գյուղ Ուկրաինայի Վիննիցայի մարզի Պեսչանկայի շրջանում։ Հիմնադրվել է 1750 թվականին։
2001 թվականի տվյալներով Գոնորովկա գյուղում բնակվում էր 1 021 մարդ։ Բնակավայրը զբաղեցնում է 3518 կմ² տարածք։ Բնակչության խտությունը կազմում էր 290,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլհելմ ֆոն Ֆինք

Վիլհելմ ֆոն Ֆինք (գերմ.՝ Wilhelm von Finck, փետրվարի 6, 1848(1848-02-06), Բադ Ֆիլբել - ապրիլի 8, 1924(1924-04-08), Մյունխեն, Բավարիա, Գերմանական ռայխ), գերմանացի ձեռներեց և բանկիր, եղել է գերմանական «Allianz» և «Մյունիխ Ռե» ընկերությունների համահիմնադիր։


== Կյանք ==
Ուսանել է Մայնի Ֆրանկֆուրտի Հասելշե ինստիտուտում։ Նախ աշխատել է գերմանական  «Bankhaus Philipp Nicolaus Schmidt» ընկերությունում։ 1869 թվականից սկսած աշխատել է Լոնդոնի «Nestle, Andreae & Co» ընկերությունում, իսկ 1870 թվականից Դարմշտադտի  «Merck Finck & Co» ընկերությունում։ Մինչև 1879 թվականը իր եղբայր   Ավգուստ Ֆինքի հետ, որը փոխարինել էր գեներալ Ադոլֆ Կարլ Լյուդվիգ Քրիստիանին, Վիլհելմ ֆոն Ֆինքը արդեն տիրացել էր «Merck Finck & Co» բանկային ակտիվների մեծ մասին։
1880 թվականի ապրիլին ձեռներեցներ Թեոդոր ֆոն Քրամեր-Քլեթի և Կարլ ֆոն Թիմի հետ հիմնել են «Մյունիխ Ռե» ընկերությունը։ 1890 թվականի փետրվարի 5-ին Բեռլինում հիմնադրվել է գերմանական «Allianz AG» ընկերությունը «Մյունիխ Ռե» ընկերության տնօրեն Կարլ ֆոն Թիեմի և Վիլհելմ ֆոն Ֆինքի կողմից։


== Աձնական կյանք ==
1886 թվականին ամուսնացել է Մարի Ֆոսլի հետ և ունեցել է 4 երեխա։ Նրա երեխաներից մեկը գերմանացի գործարար Ավգուստ ֆոն Ֆինք ավագն էր (1898-1980)։


== Պարգևներ ==
«Բավարիական թագավորության քաղծառայության մատուցման շքանշան»


== Գրականություն ==
Bernhard Hoffmann: Wilhelm von Finck 1848-1924. Lebensbild eines deutschen Bankiers, Verlag Beck, München 1953.
Bernhard Hoffmann: Finck, Wilhelm Peter von. In: Neue Deutsche Biographie (NDB). Band 5, Duncker & Humblot, Berlin 1961, 3-428-00186-9, p. 150 f. (Digitalisat).
Genealogisches Handbuch des Adels, Adelslexikon Band III, Band 61 der Gesamtreihe, C. A. Starke Verlag, Limburg (Lahn) 1975, ISSN 0435-2408.
Genealogisches Handbuch des in Bayern immatrikulierten Adels, Band XXV; 2004. 62, Vereinigung des Adels in Bayern. Verlag : Degener, 3-7686-5191-6
Marita Krauss: Die Finks. Eine Dynastie der Hochfinanz zwischen Wirtschaft und Politik, in: Marita Krauss (Hrsg.): Die bayerischen Kommerzienräte - Eine deutsche Wirtschaftselite von 1880 bis 1928, Volk Verlag, München 2016, p. 258–264. 978-3-86222-216-2


== Ծանոթագրություններ ==


== Արտաքին հղումներ ==
Haus der Bayrischen Geshichte: Wilhelm von Finck Archived 2018-10-08 at the Wayback Machine.
Zeit.de: Sorgen eines Milliardärs (german)
Բոլոտնայա (գյուղ, Նովոգորոդսկի շրջան)

Բոլոտնայա (ռուս.՝ Болотная), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2012 թվականին գրանցված տվյալներով կազմում էր 403 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստոյբա (գյուղ, Սելեմջինսկի շրջան)

Ստոյբա (ռուս.՝ Стойба), գյուղ Ռուսաստանի Ամուրի մարզի Սելեմջինսկի շրջանի կազմում։
Բնակչությունը 2012 թվականին գրանցված տվյալներով կազմում էր 814 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զագոսկինո (գյուղ, Մայնսկի շրջան)

Անվան այլ կիրառումների համար տե՛ս՝ ԶագոսկինոԶագոսկինո (ռուս.՝ Загоскино), գյուղ Ռուսաստանի Ուլյանովսկի մարզի Մայնսկի շրջանի կազմում։
Բնակչությունը 1996 թվականին գրանցված տվյալներով կազմում էր 883 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թերեյակի

Թերեյակի (ճապ.՝ 照り焼き, テリヤキ), ավանդական Ճապոնական ուտեստ։


== Բաղադրատոմս ==
հավի միս
սոյայի յուղ
խնձորի քացախ
սև պղպեղ
շաքարավազ
օսլա
սխտոր
իմբիր


== Պատրաստման եղանակ ==
Կաթսայի մեջ խառնել շաքարավազը, սոյայի յուղը, քացախը, պղպեղը, օսլան (50մլ ջրում լուծված), քերիչով անցկացրած ինբիրը և սխտորը։ Խառնել այնքան մինչև թանձրանա։ Կաթսան կարագապատել, վրան դնել մսի կտորները, ավելացնել ստացված սոուսը և 220 °C ջեռուցում եփել 30 րոպե։ Այն 5 րոպեն մեկ խառնել, որպեսզի հյութեղ լինի։ Մատուցել բրինձի կամ մակարոնի հետ։


== Տես նաև ==
Խորոված
Ասադո
Մեծ փոքր ստեր (վեպ)

«Մեծ փոքր ստեր» (անգլ.՝ «Big Little Lies»), վեպ, որը գրել է Լիանա Մորիարթին 2014 թվականին: Այն հրապարակվել է 2014 թվականի հուլիսին Penguin Publishing հրատարակչության կողմից: Վեպն ընդգրկվել է New York Times-ի բեսթսելերների ցանկում: 2015 թվականին արժանացել է Դավիթ մրցանակի։


== Ստեղծման պատմություն ==
Այս պատմության ստեղծման համար Մորիարթին հիմնականում ոգեշնչվել է իր լսած ռադիոհարցազրույցից, որում կինը պատմել է իր ծնողների դաժան վերաբերմունքի մասին: Կինը պատմել է, թե ինչպես է ինքը նույնիսկ հասուն տարքիում թաքնվել մահճակալի տակ, որպեսզի խուսափի ծնողների ծեծկռտուքից։ Մորիարթին, ի վերջո, այս դրվագը օգտագործել է որպես գրքի տեսարան։ Սկզբում գիրքը ներառել է երեք գլխավոր հերոսներից յուրաքանչյուրի պատմությունը առաջին դեմքով, սակայն Մորիարթին շուտով հրաժարվել է դրանից՝ փոխարենը պատմության մասերի միջև դնելով երկրորդական կերպարների արտահայտությունները։


== Քնադատություն ==
Գիրքը, ընդհանուր առմամբ, դրական արձագանք է ստացել քննադատների կողմից, որոնք բարձր են գրքում հումորի և ավելի լուրջ խնդիրների հավասարակաշռումը, ինչպիսին է ընտանեկան բռնությունը: The New York Times-ից Ջանեթ Մասլինը գրել է․ «Առաջին հայացքից մեղմ գիրքը հանկարծակի բախվում է արատավոր իրականության հետ, և դա կարող է «Մեծ փոքրիկ ստերին» հաղորդել նույնիսկ ավելի մեծ ուժ, քան «Ամուսնուս գաղտնիքը» գիրքը [Մորիարթիի նախորդ գիրքը]»: USA Today-ից Ռոբերտա Բեռնստայնը վեպին տվել է չորս աստղերից երեքը՝ այն համարելով «զվարճալի, հետաքրքիր ու երբեմն տագնապալի»։ Entertainment Weekly-ից Լիա Գրինբլատը վեպին տվել է յոթ աստղից հինը և նշել, որ թեև գիրքը հայտնվել է «չիկլիտ» կատեգորիայում, Մորիարթին նախկինի պես առաջարկել է «իմաստուն, ճշմարիտ» գաղափարներ։ Washington Post-ից Քերոլ Մեմոթը գրել է․ «նա վճռականորեն դեմ է հանդես գալիս ընտանեկան բռնությանը, նույնիսկ եթե ստիպում է մեզ ծիծաղել մեծահասակների վրա, որոնց զգեստավորված հիմար երեկույթներն ավելի շատ հիշեցնում են ավագ դպրոցի պարեր»:


== Էկրանավորումներ ==
«Big Little Lies» վեպի հիման վրա հեռուստատեսային մինի-սերիալ է նկարահանվել Կալիֆորնիայի Մոնտերեյ նահանգի HBO ալիքով: Սերիան ստացել է «Էմմիի» 8 մրցանա։
Չնայած այն կոչվել  է մինի-սերիալ, HBO-ն 2017 թվականի դեկտեմբերին հայտարարել է, որ սերիալը կունենա երկրորդ եթերաշրջան, որը հիմնված կլինի Մորիարթիի գրքի վրա։


== Ծանոթագրություններ ==
Հենզելն ու Գրետելը (ֆիլմ, 1982)

Հենզելն ու Գրետելը (անգլ.՝ Hansel and Gretel), առաջին հեռուստաֆիլմն է, որը նկարահանել է Թիմ Բարթոնը Դիսնեյ ստուդիայում, Գրիմ եղբայրների համանուն հեքիաթի հիման վրա։ Այն նկարվել է ճապոնական Դիսնեյ հեռուստաալիքի համար։ Ֆիլմը ցուցադրվել է ընդամենը մեկ անգամ՝ Հելոուինի գիշերը այնքան ուշ ժամի, որ շատերը այդպես էլ չեն դիտել այն։ Երկար ժամանակ «Հենզելն ու Գրետելը» համարվում էր կորած։
Բոլոր դերերը մարմնավորում են ճապոնացի դերասաններ։ Ֆիլմի բեքգրաունդը նույնպես պլանավորված էր ճապոնական կամ Ճապոնիայով հետաքրքրվող ամերիկական հանդիսատեսի համար։ Այսպես, օրինակ, էկրանի վրա հաճախ են հայտնվում խաղալիք-տրանսֆորմերներ, որոնց պատրաստմամբ զբաղվում է Հենզելի և Գրետելի հայրը։ Նրա ստեղծած խաղալիքներից մեկը՝ բադիկը, որը պատկանում էր հերոսներից մեկին, չար մոգության ազդեցության տակ վերածվում է ծրագրավորված ռոբոտի կամ նման մի բան։


== Սյուժե ==
Հիմնած է հայտնի հեքիաթի վրա։ Քույր ու եղբայր մոլորվելով, հայտնվում են մարդակեր-կախարդի խրճիթում։ Խաղալիքները, որոնք պատրաստել էր երեխաների հայրը, կախարդը դարձնում է արյունարբու հրեշներ և փորձում է օգնել իր նոր տիրոջը, բռնել Հենզելին ու Գրետելին։ Միայն հույսը դեպի դրականը և կարատեի որոշ իմացությունները օգնում են փրկվել հերոսներին։


== Դերակատարներ ==
Ջիմ Իշիդա՝ հայր
Միշել Յամա՝ խորթ մայր/վհուկ
Էնդի Լի՝ Հենզել
Էլիոն Հոնգ՝ Գրետել
Դևիդ Կոենիգսբերգ՝ Դեն Դն քաղցրավենիքի տղամարդը
Վինսենտ Փրայզ՝ հաղորդավար


== Փաստեր ==
Ֆիլմը ցուցադրվել է դեկտեմբերի 31-ին ժամը 22։30։
Ֆիլմի նկարահանումներն ավարտելուց հետո Թիմ Բարթոնը մտածեց այլևս չզբաղվել ռեժիսուրայով։ Դրանից հետո (մինչ 2007 թվականի վերջ), նրա կինոդարանում հաշվվում է 21 ֆիլմ։
«Հենզելի և Գրետելի» կոնցեպտ-արտի էջերում հանդիպում են «Մղձավանջ Սուրբ Ծննդից առաջ» մուլտֆիլմի կերպարների մշակումները, հիմնականում՝ Ջեք Սքելինգթոնինը։
Սկզբում գլխավոր հերոսները պետք է լինեին ինչպես բնօրինակում՝ քույր և եղբայր, սակայն վերջնական տարբերակում որոշվեց երկու եղբայր։
Ֆիլմում գլխավոր բացասական կերպար է վհուկը, իսկ բնօրինակ հեքիաթում՝ կախարդը։
Գլխավոր հերոսները չար ուժերի դեմ իրոք կռվում է արևելյան մենամարտերով։


== Ծանոթագրություններ ==


== Արտաքին հղումներ ==
Հենզել և Գրետելը Internet Movie Database-ում
Slashfilm Archived 2010-10-28 at the Wayback Machine.
MoMA Site Archived 2012-07-28 at the Wayback Machine.
La Cinémathèque française
Նորվեգիայում Բոսնիա և Հերցեգովինայի դեսպանություն

Նորվեգիայում Բոսնիա և Հերցեգովինայի դեսպանություն (նորվ.՝ Bosnia-Hercegovinas ambassade i Oslo,), Բոսնիա և Հերցեգովինայի դիվանագիտական ներկայացուցչությունը Նորվեգիայի Թագավորությունում։
Նորվեգիայում Բոսնիա և Հերցեգովինայի դեսպանատունը գտնվում է մայրաքաղաք Օսլոյում։ Ներկայումս Նորվեգիայում Բոսնիա և Հերցեգովինայի արտակարգ և լիազոր դեսպանի պաշտոնը զբաղեցնում է Էմիր Պոլյոն։


== Պատմություն ==
Նովեգիայում Բոսնիա և Հերցեգովինայի դեսպանությունը ստեղծվել է 1992 թվականին։ Դեսպանատան շենքը իրենից ներկայացնում է բարոկկո ճարտարապետական ոճով կառուցված շինություն։
Սկզբնական շրջանում ծառայել է, որպես Նորվեգիայում Հարավսլավիայի թագավորության և ապա՝ Սերբիայի դեսպանություն, որից հետո միայն փոխանցվել է Բոսնիա և Հերցեգովինայի դեսպանին։


== Ծանոթագրություններ ==
Ջինդուկ

Ջինդուկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի Սասնո ջուր գետակի աջ կողմում, Դիարբեքիր քաղաքից 16 կմ հյուսիս-արևելք։


== Բնակչություն ==
XX դարի սկզբին ուներ 30 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գրիգորի Այվազյան

Գրիգորի Այվազյան, հայ պատմաբան, ադրբեջանագետ, հասարակական գործիչ, Ադրբեջանահայերի ասամբլեայի նախագահ։


== Կենսագրություն ==
Ծնվել է Բաքվում, Ադրբեջանական ԽՍՀ։ Ավարտել է Ադրբեջանի պետական մանկավարժական համալսարանը, ապա՝ Երևանի պետական համալսարանի պատմության ֆակուլտետը։ 1988 թվականից Ադրբեջանահայերի ասամբլեայի նախագահն է։ Պատմական գիտությունների թեկնածու է։


=== Աշխատանքային գործունեություն ===
2010-2013 թվականներին աշխատել է Երևանի պետական համալսարանում որպես դասախոս։ Այժմ հնագիտության և ազգագրության ինստիտուտի գիտաշխատող է։


=== Մասնակցությունը Ադրբեջանում ընտրություններին ===
Համաձայն Այվազյանի, նախկին Ադրբեջանական ԽՍՀ տարածքից ծագող հայերի և իրենց սերունդների թիվը հասնում է երեք միլիոնի, որոնցից միայն մեկ միլիոնը 1988-1994 թվականներին Ադրբեջանական Հանրապետությունը լքած հայեր են։ 2010 թվականին Այվազյանը առաջադրվել է Ադրբեջանի Միլլի մեջլիսի պատգամավորի թեկնածու, ուղարկելով իր թեկնածության գրանցման մասին դիմումը՝ փոստով և համացանցով, ուղարկվել է Ադրբեջանի Կենտրոնական ընտրական հանձնաժողով, ինչպես նաև Ադրբեջանի նախագահի աշխատակազմ և Ադրբեջանի արտաքին գործերի նախարար Էլմար Մամեդիարովին։
2013 թվականին Ադրբեջանի նախագահական ընտրություններում առաջադրվել է որպես Նախագահի թեկնածու։ ՀեղինակԷ մի շարք գիտական հոդվածների 


== Տես նաև ==
Ադրբեջանահայերի ասամբլեա


== Ծանոթագրություններ ==
Ադիգեյսկի քաղաքային օկրուգ

Ադիգեյսկի քաղաքային օկրուգ (ռուս.՝ Городской округ Адыгейск, ադըղե.՝ Адыгэкъал къалэ округ), մունիցիպալ կազմավորում Ռուսաստանի Դաշնության Ադըղեայի Հանրապետությունում։ Վարչական կենտրոնը Ադիգեյսկ քաղաքն է։


== Բնակավայրեր ==
Քաղաքայի օկրուգի կազմում ընդգրկված է 3 բնակավայր․

վարչական կենտրոն — քաղաք Ադիգեյսկ — 12 728 բնակիչ,
աուլ Գատլուկայ — 1535 բնակիչ,
խուտոր Պսեկուպս — 890 բնակիչ։


== Բնակչություն ==
2019 թվականի տվյալներով Ադիգեյսկի քաղաքային օկրուգում բնակվում է 15 153 մարդ։ Բնակչության խտությունը կազմում է 467.69 մարդ/կմ²։

Ազգային կազմը2010 թվականի մարդահամարի արդյունքներով քաղաքային օկրուգում 14 659 բնակվողներից 14 449-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Մունիցիպալ կազմավորման էջը Ադըղեայի Հանրապետության պաշտոնական կայքում Archived 2008-12-22 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)